Libertine Amathila

**Libertina Inaviposa Amathila** (née **Appolus**, dem born am 10 December 1940) be Namibian physician den politician. She serve as a member of de National Council den de National Assembly, den be de Deputy-Prime Minister of Namibia from March 2005 to March 2010.

## Ein early life den education
Dem born Libertina Appolus for Fransfontein, Kunene Region insyd. Under de SWAPO Nationhood Programme, she receive a scholarship to study medicine for Poland insyd den graduate from de Warsaw Medical Academy for 1969 insyd, wey e becam Namibia ein first female doctor. She later work for SWAPO refugee camps insyd.

Amathila fini ein secondary school for South Africa insyd. For 1962 insyd, she go into exile den live give sam time for Tanzania insyd, wey she apply give, den receive, a scholarship to study for Poland. For de 1960s insyd, she fini a medical education for Poland, Sweden, den London insyd. She sanso enroll for financial course give non-financial managers at Colombia University, US insyd (1993); Advanced Executive Programme at UNISA, South Africa (1992); Diploma, Epidemiology den French for Bamako, Mali insyd, (1980 – 1983); Postgraduate Diploma for Public Health insyd, London School of Hygiene den Tropical Medicine, UK (1977 – 1978); Postgraduate diploma for Nutrition insyd at de London School of Hygiene den Tropical Medicine, UK (1972); M.B.Ch.B., den Swedish for Sweden insyd (1975); M.B. Ch.B., Warsaw Medical academy for Poland insyd (1962 – 1969); Senior Certificate at Wellington High School, Cape Town, South Africa (1955 – 1957); Otjiwarongo Primary School den Lutheran Mission Primary School at Fransfontien (1946 – 1955).

## Ein political career
At SWAPO ein 1969 consultative congress for exile insyd for Tanzania insyd, Amathila becam deputy secretary give health den welfare for de SWAPO central committee den director of de SWAPO Women ein Council top. Immediately before independence, she be SWAPO member of de Constituent Assembly, wey be for place from November 1989 to March 1990 insyd, den since independence for March 1990 insyd, she be member of de National Assembly of Namibia. She be Minister of Regional den Local Government den Housing from March 21, 1990, to September 12, 1996, wey she becam Minister of Health den Social Services, wey e serve for dat position insyd until e becam Deputy-Prime Minister of Namibia for 21 March 2005 top.

For September 1999 insyd, dem elect am give one-year term as chairperson of de World Health Organization ein Regional Committee give Africa, den for May 15, 2000 top, dem elect am as de presido of de 53rd Session of de World Health Assembly. She receive de tenth highest number of votes—363—for de election to de central committee of SWAPO at de party ein August 2002 congress.

She retire from politics for de 20th anniversary of Namibia ein independence top, for 21 March 2010 top.

## Ein awards den recognition
Amathila receive de Ongulumbashe Medal give Bravery den Long Service for 1987 top, dem she be de 1991 recipient of de Nansen Refugee Award.

For 2002 inside, she name de street Brückenstrasse for Swakopmund insyd after einself.

## Ein life matter
Amathila marry fellow politician Ben Amathila.

## References


## External links